als_Latn dik_Latn sag_Latn
Pajisjet mobile, veçanërisht smartfonët, i kanë drejtuar bizneset drejt një epoke të re produktiviteti dhe pune në distancë e në lëvizje.
Por, së bashku me shumë avantazhet dhe përfitimet që na ofrojnë këto teknologji, duhet të kemi parasysh edhe disa elemente të tjera që lidhen me sigurinë, të cilat mund të na cënojnë ne dhe pajisjet tona herë pas here. Këto janë disa prej gabimeve më të këqijaa që mund të bëjnë përdoruesit dhe mënyrat se si t’i evitojmë ato. (PCWorld Albanian)
Njerëzit hapin çdo lloj përmbajtjesh nga pajisjet e tyre mobile. Mesazhet janë një risk i vazhdueshëm, edhe në formën e SMS-ve. Ka shumë mesazhe dashakeqëse që na vijnë herë pas here. Një pjesë e tyre përmbajnë kërcënime kompjuterike të padëgjuara më parë. Prandaj përdoruesit nuk duhet të klikojnë linqe nga burime të cilat nuk i njohin. E njëjta gjë vlen edhe për aplikacionet. Edhe dyqanet zyrtare si Apple apo Google nuk janë perfekte dhe të pacënuara nga çështjet e sigurisë. Por të paktën për to ka një farë kontrolli paraprak. Këshilla më e mirë që mund t’ju japim do të ishte të mos shkarkoni aplikacione nga burime të panjohura, pasi nuk i dihet se çfarë softuerë dashakeqës mund të merrni bashkë me to.
als_Latn als_Latn als_Latn